13 Go botlhokwa gore bagolwane ba dirise kgakololo e e mo go Diane 11:13. Ba dira seo ka go sa imetse ba bangwe ka dikgang tse ba sa tlhokeng go di itse. (E bale.) Go ka nna thata gore mogolwane a dire jalo, segolobogolo fa a na le mosadi. Ke boammaaruri gore banyalani ba tshwanetse go bua ka sengwe le sengwe gore ba atamalane. Le fa go ntse jalo, mogolwane o a itse gore ga a tshwanela go bolelela mosadi wa gagwe dikgang tsa bakaulengwe le bokgaitsadi tse e leng khupamarama. Fa a ka dira jalo, ba bangwe ga ba kitla ba tlhola ba mo tshepa e bile o tla itiga seriti. Batho ba ba nang le maikarabelo mo phuthegong ga ba a tshwanela go nna “temepedi.” (1 Tim. 3:8) Seno se raya gore ba tshwanetse go ikanyega e bile ga a tshwanela go seba ba bangwe. Fa mogolwane a rata mosadi wa gagwe, ga a kitla a mo imetsa ka dikgang tse a sa tlhokeng go di itse.